Vážená pani

Generálna riaditeľka sekcie potravinárstva a obchodu

Ing.Zlata Smolková

MPRV SR, Dobrovičova 12

Bratislava

V Levoči dňa 11.4.2022

Vec : Potreba vypracovania analýzy rizík pre pridomový predaj

Na základe konzultácii s členmi združenia v súvislosti s deklarovanou snahou štátnych orgánov podporiť rozvoj farmárstva a vidieka a stým spojených podporných aktivít v oblasti priameho a prídomového predaja považujeme za potrebné riešiť objektivizáciu posudzovania rizika. Poskytnutie farmárovi ale i kontrole vedecky zdôvodnené hodnotenie rizík pre farmársku produkciu potravín a ich predaj priamo z farmy nezávislou vedeckou autoritou.

Zdôvodnenie :

* aby bola dôvera vo vedecký základ potravinového práva, vyhodnotenie rizika by sa malo uskutočňovať nezávislým, objektívnym a transparentným spôsobom, na základe dostupných vedeckých informácií a údajov zistených, nameraných v konkrétnych podmienkach fariem v SR,
* v súlade so všeobecnými zásadami potravinového práva by mala nezávislá ministerstvom autorizovaná vedecká inštitúcia (napr. NPPC) prevziať úlohu nezávislého vedeckého referenčného pracoviska pre vyhodnocovanie rizika,
* posúdenie rizika by malo poskytovať komplexný, nezávislý, vedecký názor na bezpečnosť a iné aspekty vo vyššie uvedenej vymedzenej časti potravinového reťazca,
* definovať nie iba nebezpečenstvo ale i stupeň, význam rizika a podľa toho jeho dôležitosť pre samotného farmára a kontrolný orgán,
* takéto vedecky vyhodnotené riziká, a kroky na ich minimalizáciu by mali byť záväzné pre farmára a základom pre výkon kontroly.

Dovoľujeme si Vám preto navrhnúť čo najrýchlejšie vykonanie nezávislého, objektívneho a transparentného vyhodnotenia rizika pri výrobe farmárskych potravín a ich priamom predaji konečnému spotrebiteľovi na farme.

Ako stavovská organizácia vo vymedzenej oblasti, ktorá participuje na legislatívnom procese

vnútroštátneho práva Vám takto zároveň predkladáme i ponuku na spoluprácu pri nastavení spravodlivých a rovnocenných podmienok riadenia rizika v oblasti spracovania vlastnej pestovateľskej a chovateľskej činnosti na hospodárstve vlastníka alebo držiteľa

poľnohospodárskej pôdy a / alebo zvierat (mäso, mlieko, ryby, vajcia, divina).

S pozdravom Zuzana Homolová v.r.